**Ministru kabineta rīkojuma projekta**

**„Par valsts līdzdalības saglabāšanu sabiedrībā ar ierobežotu atbildību „Starptautiskā Rakstnieku un tulkotāju māja” un vispārējo stratēģisko mērķi” sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Par valsts līdzdalības saglabāšanu sabiedrībā ar ierobežotu atbildību „Starptautiskā Rakstnieku un tulkotāju māja” un vispārējo stratēģisko mērķi” (turpmāk – Projekts) mērķis ir pārvērtēt valsts līdzdalību sabiedrībā ar ierobežotu atbildību „Starptautiskā Rakstnieku un tulkotāju māja”, reģistrācijas Nr.41203024801, (turpmāk – kapitālsabiedrība) un atbilstību Publiskas personas kapitāla daļu un kapitālsabiedrību pārvaldības likuma (turpmāk – Likums) 4.panta nosacījumiem un Valsts pārvaldes iekārtas likuma 88.pantam, kā arī noteikt kapitālsabiedrības vispārējo stratēģisko mērķi. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Valsts pārvaldes iekārtas likuma 88.panta septīto daļu un Likuma 7.pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kapitālsabiedrība dibināta 2005.gadā, pamatojoties uz 2005.gada 26.janvārī starp Kultūras ministriju, Ventspils pilsētas pašvaldību (turpmāk – pašvaldība) un biedrību „Latvijas Literatūras centrs” parakstītu nodomu protokolu par projekta „Starptautiskā Rakstnieku un tulkotāju māja” izveidi Ventspils pilsētā ar mērķi radīt Latvijā daudzfunkcionālu starptautisku rakstnieku un tulkotāju centru. Saskaņā ar Ministru kabineta 2005.gada 10.marta rīkojumu Nr.151 „Par valsts kapitāla daļu jaundibināmajā sabiedrībā ar ierobežotu atbildību „Starptautiskā rakstnieku un tulkotāju māja”” atbalstīta valsts līdzdalība kapitālsabiedrībā. Saskaņā ar Ministru kabineta 2015.gada 8.oktobra rīkojumu Nr.616 „Par valsts līdzdalības saglabāšanu sabiedrībā ar ierobežotu atbildību „Starptautiskā Rakstnieku un tulkotāju māja”” saglabāta valsts līdzdalība kapitālsabiedrībā. Kapitālsabiedrības 33,33 % kapitāla daļu pieder valstij un valsts kapitāla daļu turētājs ir Kultūras ministrija, 33,33 % kapitāla daļu pieder pašvaldībai un 33,33 % kapitāla daļu – privātpersonai (fiziskai personai). Kapitālsabiedrība ir reģistrēta komercreģistrā ar reģistrācijas Nr.41203024801, juridiskā adrese: Annas iela 13, Ventspils, LV-3601.  Valsts pārvaldes iekārtas likuma 88.panta septītā daļa nosaka, ka publiska persona, kas dibinājusi kapitālsabiedrību vai ieguvusi līdzdalību esošā kapitālsabiedrībā, pārvērtē līdzdalību tajā saskaņā ar Valsts pārvaldes iekārtas likuma 88.pantu un Likumu. Saskaņā ar Likuma 7.panta pirmo daļu publiskai personai ir pienākums ne retāk kā reizi piecos gados pārvērtēt katru tās tiešo līdzdalību kapitālsabiedrībā un atbilstību Likuma 4.panta nosacījumiem. Saskaņā ar Likuma 7.panta otro daļu lēmumu par publiskas personas līdzdalības saglabāšanu kapitālsabiedrībās pieņem attiecīgās publiskās personas augstākā lēmējinstitūcija. Lēmumā ietver vērtējumu attiecībā uz atbilstību Likuma 4.panta nosacījumiem un vispārējo stratēģisko mērķi. Likuma 1.panta pirmās daļas 14.punkta a) apakšpunkts nosaka, ka publiskas personas augstākā lēmējinstitūcija attiecībā uz valsts kapitāla daļu un kapitālsabiedrību pārvaldību ir Ministru kabinets. Saskaņā ar Likuma 4.panta pirmo daļu publiska persona drīkst iegūt un saglabāt līdzdalību kapitālsabiedrībā atbilstoši Valsts pārvaldes iekārtas likuma 88.pantam. Atbilstoši Valsts pārvaldes iekārtas likuma 88.panta pirmās daļas 2.punktam publiska persona savu funkciju efektīvai izpildei var iegūt līdzdalību kapitālsabiedrībā, ja publiskas personas kapitālsabiedrības darbības rezultātā tiek radīti pakalpojumi, kas ir stratēģiski svarīgi valsts vai pašvaldības administratīvās teritorijas attīstībai. Saskaņā ar Likuma 1.panta pirmās daļas 18.punktu vispārējie stratēģiskie mērķi ir publiskas personas augstākās lēmējinstitūcijas noteikti kapitālsabiedrības mērķi, kurus publiska persona vēlas sasniegt ar līdzdalību kapitālsabiedrībā un kuri izriet no tiesību aktiem un politikas plānošanas dokumentiem.  Atbilstoši Latvijas Nacionālā attīstības plāna 2021. – 2027.gadam (apstiprināts Saeimas 2020.gada 2.jūlija sēdē) prioritātes „Kultūra un sports aktīvai un pilnvērtīgai dzīvei” rīcības virzienam „Cilvēku līdzdalība kultūras un sporta aktivitātēs” kapitālsabiedrība nodrošina literāro radošo rezidenču pakalpojumu, atbalstot jaunu literāro darbu tapšanu un pieejamību sabiedrībai, kā arī nodrošina Latvijas literāro darbu profesionālu izvērtēšanu un sasniegumu popularizēšanu sabiedrībā, savukārt atbilstoši rīcības virziena „Kultūras un sporta devums ilgtspējīgai sabiedrībai” 384.aktivitātei „Kultūras, sporta un tūrisma pakalpojumu eksporta palielināšana, popularizējot Latvijas tēlu un veicinot kultūras un sporta pakalpojumu patērētāju un investīciju piesaisti” kapitālsabiedrības radītie pakalpojumi veicina tautsaimniecības ekonomisko izaugsmi un ārējo tirdzniecību, radot būtisku pievienoto vērtību arī citām tautsaimniecības nozarēm, stimulējot inovācijas un paaugstinot to eksportspēju. Vienlaikus kapitālsabiedrības darbība, veicinot teritorijas attīstību, radot darba vietas un uzlabojot dzīves kvalitāti, ir pozitīvs vietas vai reģiona tēls, kas veidots, identificējot un novērtējot kultūras resursus. Valsts sekretāru 2021.gada 29.aprīļa sanāksmē (prot. Nr.17 12.§) izsludināts pamatnostādņu projekts „Kultūrpolitikas pamatnostādnes 2021. – 2027.gadam „Kultūrvalsts””, kura 3.rīcības virziena „Kultūras procesu attīstība” 3.1.punktā ir paredzēts uzdevums radīt priekšnosacījumus daudzveidīgai profesionālās mākslas jaunrades attīstībai, savukārt 3.6.punktā paredzēts uzdevums stiprināt kultūras eksportspēju un starptautisko atpazīstamību Latvijas tēla veidošanā, kas nostiprina kapitālsabiedrības lomu minēto rīcības virzienu īstenošanai literatūras nozarē, jo tās darbība sniedz pastāvīgu atbalstu literatūras jaunradei un īsteno atbalsta pasākumus literatūras eksporta attīstībai.  Kapitālsabiedrības darbība atbilst Kultūras institūciju likuma 2.panta pirmajā un otrajā daļā noteiktajām kultūras institūcijas funkcijām, jo kapitālsabiedrības darbības pamatmērķis ir kultūras vērtību radīšana, izplatīšana un saglabāšana. Ņemot vērā Latvijas Nacionālā attīstības plāna 2021. – 2027.gadam (apstiprināts Saeimas 2020.gada 2.jūlija sēdē) prioritātes „Kultūra un sports aktīvai un pilnvērtīgai dzīvei” ietvaros noteikto rīcības virzienu „Cilvēku līdzdalība kultūras un sporta aktivitātēs” un rīcības virziena „Kultūras un sporta devums ilgtspējīgai sabiedrībai” 384.aktivitāti „Kultūras, sporta un tūrisma pakalpojumu eksporta palielināšana, popularizējot Latvijas tēlu un veicinot kultūras un sporta pakalpojumu patērētāju un investīciju piesaisti”, 2021.gada 11.janvārī starp Kultūras ministriju un kapitālsabiedrību noslēgts līdzdarbības līgums Nr.[2.5-8-15](https://dlx.km.gov.lv/KM/Common/Form.aspx?ID=2573887&VersionID=266758&Referrer=8c97bfad-56e6-4c02-86f8-715e09171a1d) „Par atsevišķu valsts pārvaldes uzdevumu deleģēšanu kultūras jomā”, deleģējot šādu valsts pārvaldes uzdevumu izpildi kultūras jomā līdz 2023.gada 31.decembrim:   1. nodrošināt literāro radošo rezidenču programmas darbību kapitālsabiedrības apsaimniekotajās telpās Ventspilī, Annas ielā 13; 2. nodrošināt kapitālsabiedrības radošo rezidentu iesaisti publisku literāro pasākumu norisēs kapitālsabiedrībā, kā arī citās publiskās kultūras telpās; 3. nodrošināt kapitālsabiedrības iekļaušanos starptautiskā apritē, sadarbojoties ar līdzīga profila centriem Eiropā un pasaulē; 4. nodrošināt Latvijas aktuālā literārā procesa – izdoto darbu, tostarp bērnu literatūrā un ilustrācijā, izvērtēšanas procesu, sasniegumu novērtēšanu un popularizēšanu; 5. nodrošināt Latvijas literatūras un grāmatniecības eksportu un Latvijas literatūras pazīstamību ārvalstīs.   Kapitālsabiedrība deleģēto valsts pārvaldes uzdevumu kultūras jomā ietvaros 2021.gadā plāno sasniegt šādus rezultatīvos rādītājus:     |  |  |  | | --- | --- | --- | | Nr. | Rezultatīvais rādītājs | Plāns | | 1. | Literāro radošo rezidenču skaits gadā, tai skaitā piešķirto stipendiju skaits | Plānotais radošo rezidenču skaits – 99.  Plānoto stipendiju skaits – 70. | | 2. | Radošajā rezidencē tapušo literāro darbu skaits gadā (publikāciju skaits) | Plānotais tapušo literāro darbu skaits – 20. | | 3. | Literāro radošu rezidenču atlases ekspertu komisijas darbība gadā (ekspertu komisijas sēžu skaits, saņemto un izskatīto pieteikumu skaits gadā, apstiprināto rezidenču/ stipendiju skaits) | Plānotais ekspertu komisijas sēžu skaits – 6.  Plānotais pieteikumu skaits – 140.  Plānotais apstiprināto rezidenču skaits – 100.  Plānotais piešķirto stipendiju skaits un apmērs – 70. | | 4. | Sadarbība ar līdzīga profila centriem Eiropā un pasaulē, citām starptautiskā organizācijām gadā (sadarbības veids, projektu veids un skaits) | Plānoto projektu un sadarbības aktivitāšu veids un skaits – 5. | | 5. | Ar rezidentu iesaisti plānoto pasākumu veids un skaits gadā | Plānotais pasākumu skaits – 12. | | 6. | Literāro radošo meistardarbnīcu nodrošināšana latviešu literatūras tulkošanai (personālijas, meistardarbnīcu norises veids) | Plānotā radošo meistardarbnīcu nodrošināšana – 2. | | 7. | *Rakstnieku mājas* pašu ieņēmumu (no maksas pakalpojumiem un no citām saimnieciskām darbībām), publisko (valsts un/vai pašvaldību dotācijas) un papildus piesaistīto (fondi, sponsori, ziedotāji) līdzekļu dinamika, stabilitāte un līdzsvarotība periodā | Plānoto ieņēmumu struktūra, *euro*:   |  |  | | --- | --- | | Dotācija no valsts pamatbudžeta | 643 397 | | Pašu ieņēmumi | 26 000 | | Tajā skaitā: |  | | Telpu noma | 4 000 | | Pārējie pašu ieņēmumi (citu finansējuma avotu piesaiste) | 22 000 | | | 8. | Latvijas literāro, tostarp bērnu grāmatu, sasniegumu novērtēšanas procesa nodrošināšana | Plānotais ekspertu komisijas sēžu skaits – 6; tai skaitā 4 sēdes 7 ekspertu un 2 sēdes 6 ekspertu sastāvā.  Plānotais balvai pieteikto un izvērtējamo darbu skaits – 187 darbi, tai skaitā 97 darbi (Latvijas Literatūras gada balva) un 90 darbi (Baltvilka balva).  Plānotais nominēto darbu skaits – 35, tai skaitā 20 (Latvijas Literatūras gada balva) un 15 (Baltvilka balva).  Plānotais pasniegto balvu skaits un apmērs – 11, tai skaitā 2 mūža balvas 2 000 *euro* (pēc nodokļu samaksas), 5 balvas nominācijās – dzeja, proza, tulkojumi, literatūra bērniem, debija 1 500 *euro* (pēc nodokļu samaksas) un speciālbalva, 4 balvas bērnu literatūrā un ilustrācijā (starptautiska mēroga oriģinālliteratūras darbs un tā tulkojums latviski, Latvijas oriģināliteratūras darbs, ilustrācija un debija) 1 400 *euro* (pēc nodokļu nomaksas).  Plānotais balvas un saistīto pasākumu skaits – vismaz 4, tai skaitāLatvijas Literatūras gada balvas pasākums raidījuma formā vismaz 20 000 skatītāju auditorijai un lasījumu pasākums tiešsaistē vismaz 200 personu auditorijai, un J.Baltvilka balvas pasākums un lasījumu pasākums ar kopējo auditoriju vismaz 300 personas. | | 9. | Latvijas literatūras un grāmatniecības eksporta nodrošināšana un Latvijas literatūras pazīstamības veicināšana ārvalstīs | Plānoti Latvijas literatūras u.c. profila autordarbu tulkošanas un izdošanas grantu programmas 2 konkursi vismaz 40 Latvijas literatūras darbu izdošanas atbalstam ārvalstīs.  Plānota Latvijas literatūras darbu 15 paraugfragmentu tapšana.  Plānota Latvijas stenda saturiskā, darbības, tehniskā un ekspluatācijas nodrošināšana vismaz 4 prioritārajos grāmatu tirgos ārvalstīs un pārstāvniecība profesionālā viesa statusā 5 grāmatu tirgos.  Plānota 20 nozares profesionāļu dalība 10 pasākumos ārvalstīs.  Plānots 3 literāro aģentu darbs ar vismaz 50 ārvalstu izdevējiem gadā.  Plānotas 20 ārvalstu izdevēju, mediju un festivālu pārstāvju 2 vizītes Latvijā.  Plānota 30 tulkotāju dalība informatīvajā seminārā un 10 tulkotāju dalība 2 meistardarbnīcās.  Plānota tīmekļvietnes uzturēšana Latvijas literatūras popularizēšanai ārvalstīs ar unikālo apmeklētāju skaitu 2 000 un vismaz 2 sociālo tīklu kontu regulāru darbība aktualitāšu popularizēšanai ar kopējo sekotāju skaitu 5 000.  Plānoti 2 drukāti vai elektroniski informatīvie materiāli par Latvijas literatūru un autoriem ārvalstu valodās un izplatīšana 3 kanālos/vietās.  Plānota datu bāzes ar 1 500 ārvalstu izdevēju, tulkotāju un festivālu kontaktiem uzturēšana un papildināšana, kā arī informācijas pastāvīga papildināšana tīmekļvietnē par 68 tulkotājiem un 400 tulkojumiem.  Plānotas Latvijas literatūras zīmola nostiprināšanas 3 mārketinga aktivitātes.  Plānota Latvijas ekspozīcijas Londonas dizaina biennālē izbūve, nobūve un darbības nodrošināšana atbilstoši Lielbritānijas epidemioloģiskajām prasībām. |   Kapitālsabiedrības darbību nodrošina ikgadēja valsts budžeta dotācija (no 2006. līdz 2020.gadam – 4 695 235 *euro*, tai skaitā2020.gadā – 673 397 *euro*, tostarp 139 822 *euro* pamatdarbības (literāro rezidenču) nodrošināšanai un 445 575 *euro* Latvijas literatūras eksporta sistēmas nodrošināšanai – Latvijas literatūras darbu tulkošanai un izdošanai ārvalstīs, kontaktu dibināšanai ar ārvalstu izdevējiem un literārajiem aģentiem, literatūras tulkotāju izglītošanai un dalībai starptautiskos pasākumos u.c. aktivitātēm no valsts budžeta apakšprogrammas „Mākslas un literatūra” un 88 000 *euro* Latvijas literatūras profesionālā novērtējuma un sasniegumu apbalvošanas un dalības sagatavošanai Londonas dizaina biennālē no valsts budžeta apakšprogrammas „Kultūras pasākumi, sadarbības līgumi un programmas”), pašvaldības ieguldījums, nododot kapitālsabiedrības lietošanā vēsturisko rātsnama ēku Ventspilī, Annas ielā 13, un veicot ēkas infrastruktūras uzturēšanu un uzlabošanu, kā arī dalībnieku ieguldījums kapitālsabiedrības darbības attīstības stratēģijas veidošanā. Valsts dotācijas apmērs ir atbilstošs kapitālsabiedrībai deleģēto valsts pārvaldes uzdevumu izmaksām un nodrošina Latvijas kultūrpolitikas mērķu īstenošanu un rezultātu sasniegšanu profesionālās mākslas, un konkrēti, literatūras jomā. Valsts kopā ar pašvaldību nodrošina dalībnieku sapulcēs nepieciešamo balsu vairākumu, lai pieņemtu lēmumus, kas veicina efektīvu piešķirto resursu izmantošanu un peļņas ieguldīšanu kapitālsabiedrības attīstībā. Kapitālsabiedrība aktīvi piesaista līdzekļus no Latvijas un ārvalstu kultūras procesu atbalsta fondiem. Kapitālsabiedrībai ir viens valdes loceklis un seši darbinieki.  Kapitālsabiedrības īstenotā rezidenču programmas intensitāte 14 gadu periodā ir bijusi apjomīga un pēdējos gados ir augusi. Proti, no 2006.gada 30.jūnija līdz 2020.gada 24.septembrim ir uzņemti 1 380 rezidenti no 56 valstīm; 35% rezidentu ir Latvijas rakstnieki un tulkotāji (2020.gadā Covid-19 infekcijas izraisīto ceļošanas ierobežojumu dēļ kapitālsabiedrība sekmē pamatā Latvijas literātu rezidences, sasniedzot vidēji 54%). Radošo rezidenču plānošana notiek vienu kalendāro gadu uz priekšu. Rezidentu atlase un apstiprināšana notiek konkursa kārtībā, ievērojot stingrus profesionālos kritērijus, kas norāda uz literārās rezidences augsto prestižu Latvijā un ārvalstīs. Turklāt kapitālsabiedrības noteikumi paredz maksājumus no ārvalstu rezidentiem rezidences uzturēšanai. Proti, pēdējo piecu gadu periodā (2016. – 2020.gads) kapitālsabiedrība guvusi ieņēmumus no ārvalstu rezidentiem 27 765 *euro* apmērā, kas savukārt sniedz atbalstu Latvijas literātu radošajam darbam rezidenču centrā.  Kapitālsabiedrības ieņēmumi 2016. – 2020.gads, *euro*   |  |  |  |  |  |  | | --- | --- | --- | --- | --- | --- | | **Finansējuma pozīcija** | **2016** | **2017** | **2018** | **2019** | **2020** | | Kultūras ministrijas dotācija pamatdarbības nodrošināšanai | 128 405 | 128 405 | 134 405 | 135 905 | 139 822 | | Kultūras ministrijas finansējums citiem uzdevumiem (Latvijas literatūras eksporta nodrošināšana, profesionālā izvērtējuma process (balvas) u.c.) | 260 440 | 569 725 | 864 551 | 642 688 | 533 575 | | **Pārējie pašu ieņēmumi kopā, t.sk.:** | **58** **289** | **55** **111** | **126** **365** | **54** **128** | **87** **849** | | Ieņēmumi no fondiem | 32 000 | 28 000 | 76 327 | 38 989 | 61 000 | | Ieņēmumi no pamatdarbības un saimnieciskās darbības | 26 289 | 27 111 | 50 038 | 15 139 | 26 849 | | **KOPĀ** | **447 134** | **753 241\*** | **1 125 321\*** | **832 721\*** | **761** **246** |   \*apjomīgais finansējuma pieaugums no 2017. līdz 2019.gadam saistīts ar kapitālsabiedrībai deleģēto valsts pārvaldes uzdevumu sagatavot un nodrošināt Latvijas dalību Londonas grāmatu tirgū Baltijas valstu viesu statusā  Rezidenču centrā tapušo literāro darbu izdevumos tiek veikta atzīme par kapitālsabiedrības atbalstu to tapšanā, veidojot Latvijas literatūras zīmolu un atpazīstamību Latvijā un ārvalstīs. Kapitālsabiedrība aktīvi sadarbojas ar vairāk nekā 30 līdzīga profila centriem Eiropā un citviet pasaulē, kā arī nodrošina starptautisku sadarbību kultūras jomā. Kapitālsabiedrība no 2006. līdz 2020.gadam īstenojusi 191 projektu literatūras un kultūras sadarbības jomā, piesaistot finansējumu 958 505 *euro* apmērā no dažādiem ārvalstu un Latvijas fondiem.  Kopš 2010.gada kapitālsabiedrība veic arī kvalitātes novērtējumu Latvijas literatūrā (Latvijas Literatūras gada balva), īstenojot kalendārā gada periodā tapušo un izdoto literāro darbu profesionālu izvērtējumu un nodrošinot balvu fondu (valsts un mecenātu līdzekļu piesaiste) izcilākajiem sasniegumiem. Latvijas Literatūras gada balvas procesa īstenošana (ekspertu komisijas darbs – vismaz četras sēdes septiņiem ekspertiem; literāro darbu izvērtēšana – izvērtējamo darbu skaits gadā – vismaz 90, balvai nominēto darbu skaits – 20 darbi piecās nominācijās: dzeja, proza, tulkojumi, literatūra bērniem, debija; apbalvošanas ceremonija un pasākuma publicitātes nodrošināšana) ir ļoti būtiska ne tikai literatūras nozarei, bet Latvijas kultūrai kopumā, jo tā kalpo par nozares kvalitātes un attīstības katalizatoru, vienlaikus nodrošinot latviešu valodas saglabāšanu un attīstību, kā arī latviešu literatūras popularizēšanu sabiedrībā. Kopš 2015.gada kapitālsabiedrība nodrošina arī ikgadēju izvērtējumu Baltijas jūras reģiona bērnu literatūras un ilustrācijas jomā, nodrošinot Starptautisko Jāņa Baltvilka balvu literatūrā, kas ikgadēji tiek piešķirta četriem bērnu grāmatu autoriem – labākajam ārvalstu literatūras autora darbam, tā tulkotājam, Latvijas autora oriģinālliteratūras darbam un ilustratoram, kas pievērš īpašu uzmanību bērnu grāmatu sektoram un kāpina to kvalitāti  Kapitālsabiedrību, kuru valsts kapitāla daļu turētāja ir Kultūras ministrija, darbība primāri nav vērsta uz peļņas gūšanu. To galvenie uzdevumi ir sabiedrības vajadzībām nodrošināt kvalitatīvu un daudzveidīgu kultūras pakalpojumu attīstību un pieejamību. Atbilstoši Latvijas Republikas Satversmes preambulā noteiktajam Latvijas valsts ir izveidota, lai garantētu latviešu nācijas, tās valodas un kultūras pastāvēšanu. Saskaņā ar Likuma 4.panta pirmo daļu un Valsts pārvaldes iekārtas likuma 88.panta pirmās daļas 2.punktu valsts līdzdalība tiek īstenota, lai kapitālsabiedrības darbības rezultātā tiktu sniegti pakalpojumi, kas ir stratēģiski svarīgi valsts attīstībai, un konkrēti, lai nodrošinātu kultūrpolitiski stratēģiski svarīgas nozares izaugsmi, kas cieši saistīta ar latviešu valodas saglabāšanu un attīstību, kas ir viens no nozīmīgākajiem Latvijas kā nacionālas valsts pastāvēšanas garantiem, kā arī nodrošinātu sabiedrības grupas – literātu – interešu īstenošanu, atbalstītu un radītu apstākļus un atbalsta sistēmu jaunas, kvalitatīvas literatūras tapšanas jomā Latvijā, Latvijas autoru darbu tiesību pārdošanai ārvalstīs un starptautiskai sasniegumu novērtēšanai.  Pēdējo piecu gadu periodā kapitālsabiedrība kļuvusi par vadošo organizāciju Latvijas literatūras un grāmatniecības eksporta jomā, sekmīgi un ar pamanāmu starptautisku rezonansi (300 publikācijas ārvalstu presē, sasniedzot 100 000 auditoriju) īstenojot Latvijas dalību Londonas grāmatu tirgū Baltijas valstu viesu statusā 2017. – 2019.gadā, nodrošinot 148, tai skaitā 42 angļu valodā, Latvijas autoru darbu tulkošanu un izdošanu ārvalstīs, Latvijas literatūras zīmola *#iamintrovert* izstrādi, pamanāmību un atzinīgu starptautisku un lokālu novērtējumu. Ņemot vērā šos sasniegumus, Kultūras ministrija un Ekonomikas ministrija ir atbalstījušas Latvijas literatūras zīmola *#iamintrovert* ekspozīcijas sagatavošanu un īstenošanu Londonas dizaina biennālē 2021.gada jūnijā, lai reprezentētu un nostiprinātu ārvalstīs Latvijas literatūru un tā zīmolu.  Saistībā ar valsts līdzdalības pārvērtēšanu kapitālsabiedrībā Kultūras ministrijā ir saņemta biedrības „**Latvijas Grāmatizdevēju asociācija” 2020.gada 30.septembra vēstule Nr.2020/15** „**Par valsts līdzdalības nozīmi Starptautiskās Rakstnieku un tulkotāju mājas darbībā”, kurā tā pauž atbalstu valsts līdzdalības lietderībai kapitālsabiedrībā un** valsts finansējuma nepieciešamībai kapitālsabiedrībai**, uzsverot to, ka kapitālsabiedrībai uzdoto valsts pārvaldes uzdevumu īstenošana un valsts finansējuma nepārtrauktība sniedz būtisku ieguldījumu Latvijas literatūras attīstībā, Latvijas literatūras eksporta kāpināšanā un Latvijas literatūras pozīciju nostiprināšanai ārvalstīs.** Kultūras ministrija ir veikusi konsultācijas ar kompetento institūciju konkurences aizsardzības jomā un ir saņēmusi Konkurences padomes 2020.gada 7.decembra atzinumu Nr.1.8-2/1330 „Atzinums par sākotnējās ietekmes novērtējuma ziņojumu „Par valsts līdzdalības saglabāšanu sabiedrībā ar ierobežotu atbildību „Starptautiskā Rakstnieku un tulkotāju māja” un vispārējo stratēģisko mērķi” (VSS-983)”.  Kultūrasministrija ir veikusi kultūras institūciju – kapitālsabiedrību, kurās Kultūras ministrija ir valsts kapitāla daļu turētāja, juridiskā statusa izvērtējumu, tostarp analizējusi, kādas juridiskās formas tiek izmantotas kultūras jomas darbībā, apskatot gan normatīvo regulējumu, gan analizējot praktiskās problēmas, kuras rodas kultūras nozares institūciju darbībā, un ir secinājusi, ka sabiedrība ar ierobežotu atbildību ir vispiemērotākais veids, kā īstenot deleģēto valsts pārvaldes uzdevumu izpildi kultūras jomā ar privāttiesiskiem instrumentiem, lai nodrošinātu sabiedrības vajadzību apmierināšanu, sniedzot tai publiskos pakalpojumus vai īstenojot projektus. Kultūras ministrija ir izvērtējusi kapitālsabiedrības līdzšinējo darbību un norāda, ka Kultūras ministrija un pašvaldība ir ieinteresētas daudzfunkcionālā starptautisku rakstnieku un tulkotāju centra attīstībā Ventspils pilsētā un kapitālsabiedrības pašreizējais juridiskais statuss, kurā valstij un pašvaldībai pieder kopumā 66,66 % kapitāla daļas, kapitālsabiedrībai sniedz iespēju sekmīgi īstenot kapitālsabiedrībai deleģētos valsts pārvaldes uzdevumus un sasniegt noteiktos rezultatīvos rādītājus, kā arī sniedz iespējas efektīvi piesaistīt un izmantot finanšu un materiāltehniskos resursus. Kapitālsabiedrības ekonomiskais izvērtējums sniegts Projekta sākotnējās ietekmes novērtējuma ziņojuma (anotācijas) 1.pielikumā. Savukārt izmaksu un uzdevumu izpildes rezultativitātes salīdzinājums starp esošo veidu un iespējamiem citiem veidiem valsts deleģēto uzdevumu īstenošanai ir sniegts Projekta sākotnējās ietekmes novērtējuma ziņojuma (anotācijas) 2.pielikumā.  Valsts un pašvaldības iespējas pieņemt kapitālsabiedrības sekmīgai un rezultatīvai darbībai saistošus lēmumus ir būtisks šā brīža kapitālsabiedrības situācijā, kad 33,33 % kapitāla daļas pieder privātpersonai, kuras mērķi faktiski nesakrīt ar valsts, pašvaldības un kapitālsabiedrības statūtos noteikto darbības mērķi un saskaņā ar līdzdarbības līgumu deleģētajiem valsts pārvaldes uzdevumiem. Privātpersona iegādājās kapitālsabiedrības 33,33 % kapitāla daļas peļņas nolūkos zvērināta revidenta rīkotajā publiskajā izsolē, nosolot augstāko cenu, un pēc kapitāla daļu iegādes privātpersonas noteiktais nesamērīgais kapitāla daļu pārdošanas cenas lielums neļauj šīs kapitāla daļas iegādāties kādam, kura darbības mērķi būtu savienojami ar kapitālsabiedrības darbības mērķi. Atbilstoši Komerclikuma 1.panta otrajā daļā noteiktajam komercdarbība ir atklāta saimnieciskā darbība, kuru savā vārdā peļņas gūšanas nolūkā veic komersants, līdz ar to privātpersonas darbība kapitālsabiedrībā atbilst Komerclikumā noteiktajam un netraucē kapitālsabiedrībai īstenot deleģētos valsts pārvaldes uzdevumus. Valsts (dotācija radošo rezidenču centra darbības nodrošināšanai) un pašvaldības (ēkas ekspluatācijas izdevumi) ikgadējais finanšu ieguldījums, kā arī valsts un pašvaldības dalībnieku intelektuālais ieguldījums kapitālsabiedrības attīstībā nodrošina tās pakalpojumu pieejamību un kvalitāti, kā arī konkurētspēju.  Ievērojot to, ka kapitālsabiedrības 33,33 % kapitāla daļu pieder valstij un 33,33 % kapitāla daļu pieder pašvaldībai, publiskai personai kopumā pieder 66,66 % kapitāla daļu, kas izslēdz risku, ka publiskas personas rīcībā varētu nebūt pietiekamas ietekmes, lai nodrošinātu publiskas personas komercdarbību attaisnojošo mērķu sasniegšanu.  Ņemot vērā, ka kapitālsabiedrība ir vienīgā kultūras institūcija Latvijā, kura darbojas Latvijas literatūras pazīstamības, prestiža kāpināšanas Latvijā un iekļaušanas starptautiskā apritē jomā, tai skaitā Latvijas literatūras eksporta jomā, ir uzkrājusi profesionālu pieredzi un informāciju, un izveidojusi starptautiskus kontaktus literatūras jomā un zīmolu, ir svarīgi, lai arī turpmāk kapitālsabiedrība nodrošinātu publiskai personai noteikto un kapitālsabiedrībai deleģēto valsts pārvaldes uzdevumu īstenošanas un valsts stratēģiskā mērķa un kapitālsabiedrības vispārējā stratēģiskā mērķa sasniegšanas nepārtrauktību. Ja izbeigtu valsts līdzdalību kapitālsabiedrībā, varētu rasties situācija, ka valsts zaudē izveidoto administratīvo pamatu, tai skaitā uzkrāto pieredzi, profesionālo kapacitāti, ārvalstu kontaktu loku un uzticības „kredītu” ārvalstu partnerībā, kā arī zīmolu Latvijas literatūras eksporta jomā, kurā uz šo brīdi ieguldīti vairāk nekā trīs miljoni *euro* valsts budžeta līdzekļu. Lai kapitālsabiedrība kā kultūras institūcija varētu pilnvērtīgi turpināt īstenot kultūras institūcijai normatīvajos aktos noteiktās funkcijas un deleģētos valsts pārvaldes uzdevumus kultūras jomā, kapitālsabiedrības juridiskais statuss arī turpmāk ir saglabājams kā sabiedrībai ar ierobežotu atbildību.  Ņemot vērā minēto, Projekts paredz, pamatojoties uz Likuma 4. un 7.pantu un Valsts pārvaldes iekārtas likuma 88.panta pirmās daļas 2.punktu, saglabāt valsts līdzdalību kapitālsabiedrībā un noteikt kapitālsabiedrības vispārējo stratēģisko mērķi – nodrošināt Latvijas literatūras iekļaušanos starptautiskā apritē un tās attīstību, sniegt atbalstu literārā darba veikšanai daudzfunkcionālā starptautiskā rakstnieku un tulkotāju centrā, kāpināt Latvijas literatūras prestižu un pazīstamību Latvijā un literatūras eksportu ārvalstīs. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, kapitālsabiedrība. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Katajs 67330327

[Marcis.Katajs@km.gov.lv](mailto:Marcis.Katajs@km.gov.lv)